BKD ไตรมาส 3/65 พลิกกำไร 23 ลบ. ส่งซิกโค้งสุดท้ายปีโตต่อ หลังตุนแบ็กล็อก 1.2 พันล.
BKD ไตรมาส 3/65 พลิกกำไร 23.15 ลบ. จากไตรมาส 3/64 ขาดทุน 21.50 ลบ. ดัน 9 เดือนพลิกกำไร 65 ลบ. แย้มส่งซิกโค้งท้ายปีโตต่อ หลังตุนแบ็กล็อก 1.2 พันล.
BKD ไตรมาส 3/65 พลิกกำไร 23.15 ลบ. จากไตรมาส 3/64 ขาดทุน 21.50 ลบ. ดัน 9 เดือนพลิกกำไร 65 ลบ. แย้มส่งซิกโค้งท้ายปีโตต่อ หลังตุนแบ็กล็อก 1.2 พันล.
14 พ.ย. 2565

บริษัท บางกอกเดค-คอน จำกัด (มหาชน) หรือ BKD รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

นางนุชนารถ รัตนสุวรรณชาติ ประธานเจ้าหน้าที่บริหาร BKD เปิดเผยว่า ภาพรวมผลประกอบการงวด 9 เดือนสิ้นสุด กันยายน 2565 บริษัทมีกำไรสุทธิ 64.59 ล้านบาท เพิ่มขึ้น 417% เมื่อเทียบกับงวด 9 เดือนปี 2564 ที่ขาดทุนสุทธิ 20.37 ล้านบาท ขณะที่มีรายได้จากการขายและบริการ 551.16 ล้านบาท เพิ่มขึ้น 130% เมื่อเทียบกับงวดเดียวกันของปีก่อนที่มีรายได้จากการขายและบริการ 239.47 ล้านบาท
ส่วนไตรมาส 3 ปี 2565 ผลประกอบการมีกำไรต่อเนื่อง หลังจากที่สถานการณ์โควิด-19 คลี่คลาย โดยมีกำไรสุทธิ 23.14 ล้านบาท เพิ่มขึ้น 208% จากงวดเดียวกันของปีก่อนที่ขาดทุนสุทธิ 21.50 ล้านบาท ขณะที่มีรายได้จากการขายและบริการ 139.19 ล้านบาท เพิ่มขึ้น 56% เมื่อเทียบกับงวดเดียวกันของปีก่อนหน้าที่มีรายได้จากการขายและและบริการ 89.02 ล้านบาท
“ผลประกอบการของ BKD มาตามนัด หลังโควิดคลี่คลาย รัฐบาลเปิดประเทศต้อนรับนักท่องเที่ยว เรากลับมาลุยธุรกิจได้เต็มที่   กลุ่มธุรกิจโรงแรมได้รับอานิสงส์ ทำให้ BKD มีงานตกแต่งภายในกลุ่มโรงแรมเข้ามาอย่างต่อเนื่อง ทั้งในส่วนที่ตกแต่งใหม่และต้องการรีโนเวท กลุ่มลูกค้าบ้านเศรษฐี ก็ยังมีการตอบรับที่ดี ขณะที่เราก็มีฐานะการเงินที่แข็งแกร่ง เพียงพอต่อการขยายธุรกิจ มีสัดส่วนหนี้สินต่อทุน(D/E) แค่ 0.29 เท่า” นางนุชนารถ กล่าว
สำหรับแนวโน้มผลการดำเนินงานโค้งสุดท้ายของปีนี้ บริษัทเชื่อมั่นว่าผลประกอบการจะมีการขยายตัวต่อเนื่องและมีกำไรสุทธิ   เพราะปัจจุบันยังมีงานในมือรอรับรู้รายได้(Backlog) อยู่อีก 8 โครงการ มูลค่ารวมประมาณ 1.24  พันล้านบาท ที่จะทยอยรับรู้รายได้ไปถึงปี 2566 นอกจากนี้บริษัทยังอยู่ในระหว่างการประมูลงานโครงการภาครัฐและเอกชน รวมมูลค่ากว่า 2 พันล้านบาท